text: Elefanter får frost i ørerne
  19 februar 2010 kl. 16.15
  Elefanterne og næsehornene i Givskud Zoo har det svært med den danske vinter. De får frost i deres store ører.
  Derfor kommer de kun ud i en kort periode, når frosten bider.
  Gorillaerne er heller ikke meget for kulden. De hader at få kolde fødder.
  Dyrepasserne foretrækker også at holde dem inde af sikkerhedsmæssige grunde, fordi den vandgrav, der skal holde dem til deres eget areal, er frosset til.
  Kameler, løver og de fleste andre dyr har slet ikke noget imod at boltre sig i sneen.
  